Hämmelsmarsch-Buer
Den  ass e Buer um Roude Pëtz an der Stad, deen 1981/82 vum Wil Lofy sculptéiert gouf.

De Buer setzt sech aus engem sechseckege Baseng aus rosaem Granit an engem sechseckege Sockel zesummen, op deem eng bronze Skulptur steet. D'Skulptur besteet aus enger Figuregrupp - 4 Museker, 5 Schof an 2 Kanner - déi en Hämmelsmarsch duerstellen. Op enger Säit vum Sockel steet dann och als Explikatioun: "Hämmelsmarsch - cortège folklorique formé le jour de kermesse". Aus den Instrumenter drëpst, resp. sprutzt Waasser an de Baseng ronderëm.

De Kënschtler huet sech selwer an enger vun de Figuren, dem Akkordeonist, veréiwegt. 

De Buer deen zu Pietrasanta bei Carrara an Italie gegoss gouf, ass Enn August 1982, mat der Ouverture vun der Schueberfouer, ageweit ginn.

Déi ursprénglech donkelbrong a goldfaarweg Patina ass iwwert d'Joerzéngte komplett verwittert an duerch d'Oxidatioun vum Koffer an der Bronze-Legéierung vun enger Schicht Gréngespoun iwwerzunn. Do dernieft gëtt et och Kallekoflagerung do wou d'Waasser aus den Instrumenter sprutzt. Fir d'Skulptur nees an d'Rei ze bréngen, gouf s'Enn Oktober 2023 ewech geholl ginn, fir datt s'am franséischen Atelier Fonderie de Coubertin zu Saint-Rémy-lès-Chevreuse restauréiert ka ginn.

Um Spaweck 

 Isabelle Yegles, Les fontaines en ville haute et la représentation de l'animal an Ons Stad, 97/2011, S. 54, gekuckt den 13. Januar 2020
 Rolphe Ketter, Den neie Roude Pëtz Will Lofy's Musik in Bronze an Ons Stad, 10/1982, S. 8-9, gekuckt den 13. Januar 2020

Skulpturen an der Stad Lëtzebuerg
Skulpturen 1982
Uewerstad
Bueren an der Stad Lëtzebuerg